CELEX: 32009D0536
Language: lv
Date: 2009-07-07 00:00:00
Title: 2009/536/EK: Padomes Lēmums ( 2009. gada 7. jūlijs ) par dalībvalstu nodarbinātības politikas pamatnostādnēm

11.7.2009   
            
            
               LV
            
            
               Eiropas Savienības Oficiālais Vēstnesis
            
            
               L 180/16
            
         
      PADOMES LĒMUMS
   
   (2009. gada 7. jūlijs)
   par dalībvalstu nodarbinātības politikas pamatnostādnēm
   (2009/536/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 128. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Eiropas Ekonomikas un sociālo lietu komitejas atzinumu (2),
   pēc apspriešanās ar Reģionu komiteju,
   ņemot vērā Nodarbinātības komitejas atzinumu,
   tā kā:
   
               (1)
            
            
               2005. gadā atjaunotajā Lisabonas stratēģijā uzsvars ir likts uz izaugsmi un nodarbinātību. Eiropas Nodarbinātības stratēģijas Nodarbinātības pamatnostādnes un Ekonomikas politikas vispārējās pamatnostādnes ir pieņemtas kā integrēta pakete, un tāpēc Eiropas Nodarbinātības stratēģijai ir galvenā nozīme Lisabonas stratēģijas nodarbinātības un darba tirgus mērķu sasniegšanā.
            
         
               (2)
            
            
               Izvērtējot dalībvalstu reformu programmas, kas ir iekļautas Vienotajā nodarbinātības ziņojumā, kļūst skaidrs, ka dalībvalstīm arī turpmāk būtu jāpievēršas šādām prioritārām jomām – iesaistīt darbā un nodarbināt vairāk cilvēku; palielināt darbaspēka piedāvājumu un modernizēt sociālās aizsardzības sistēmas; uzlabot darba ņēmēju un uzņēmumu pielāgošanās spējas; un palielināt ieguldījumu cilvēkkapitālā, nodrošinot labāku izglītību un prasmes.
            
         
               (3)
            
            
               Ņemot vērā pašreizējo ekonomikas krīzi, pamatnostādnes noderēs kā instruments, lai risinātu steidzamākās problēmas saistībā ar augošo bezdarbu un sociālo atstumtību. Steidzamākie politikas pasākumi ietver integrētu elastdrošības politiku, lai atvieglotu iesaisti darba tirgū, bezdarbniekiem piedāvājot pieejamās darba vietas un uzlabotu prasmes.
            
         
               (4)
            
            
               Saskaņā ar Komisijas veikto valstu reformu programmu izvērtējumu uzsvars būtu jāliek uz to efektīvu un savlaicīgu īstenošanu, īpašu uzmanību pievēršot mērķiem un kritērijiem, par ko ir panākta vienošanās, un sociālo partneru iesaistei.
            
         
               (5)
            
            
               Nodarbinātības pamatnostādnes tika pieņemtas 2008. gadā un ir spēkā trīs gadus, un šajā laikā to atjaunināšanas iespējām vajadzētu būt stingri ierobežotām.
            
         
               (6)
            
            
               Īstenojot Nodarbinātības pamatnostādnes, dalībvalstīm būtu jāapsver iespēja izmantot Eiropas Sociālo fondu.
            
         
               (7)
            
            
               Tā kā pamatnostādņu pakete ir integrēta, dalībvalstīm būtu pilnībā jāīsteno Ekonomikas politikas vispārējās pamatnostādnes,
            
         IR PIEŅĒMUSI ŠO LĒMUMU.
   1. pants
   Dalībvalstu nodarbinātības politikas pamatnostādnes, kas izklāstītas pielikumā Padomes Lēmumam 2008/618/EK (2008. gada 15. jūlijs) par dalībvalstu nodarbinātības politikas pamatnostādnēm (3), paliek spēkā 2009. gadā, un dalībvalstis tās ņem vērā nodarbinātības politikā.
   2. pants
   Šis lēmums ir adresēts dalībvalstīm.
   
      Briselē, 2009. gada 7. jūlijā
      
         
            Padomes vārdā –
         
            priekšsēdētājs
         
         A. BORG
         
      
   
   
      (1)  2009. gada 11. marta Atzinums (Oficiālajā Vēstnesī vēl nav publicēts).
   
      (2)  2009. gada 13. maija Atzinums (Oficiālajā Vēstnesī vēl nav publicēts).
   
      (3)  OV L 198, 26.7.2008., 47. lpp.